Годишен отчет за дейността на НЧ „Съединение-Михалци-1870“, с. Михалци за 2023 година.

 НЧ „Съединение-Михалци-1870“ е в писано в регистъра на юридическите лица с нестопанска цел във ВЕЛИКОТЪРНОВСКИ ОКРЪЖЕН СЪД под №1271/1997 г. Вписано е и в регистъра на народните читалища под №1030 и в търговския регистър на ЮЛНЦ с Изх. №20201008130136 от 08.10.2020 г.

Положителни страни в работата на читалището:

 НЧ „Съеадинение-Михалци-1870“ е единственото читалище на територията на село Михалци и разполага с голяма сграда, която е дадена за безвъзмездно ползане от Община Павликени и това допринася за провеждането на мероприятия от всякакво естество /изложби, работилници на всякаква тематика, чествания на празници и годишнини и др/.

Положително е и това, че читалището може да си партнира с други институции /Кметство, Пенсиотерски клуб, общинска администрация,училища,читалища и други НПО при провеждане на своите инициативи и проекти.

Слаби страни:

-Морално остарялата сграда и оборудване, които затрудняват въвеждането на нови по-съвременни дейности и възпрепятства използането на целия капацитет на сградата.

Трудности пред които е изправено читалището при провеждане на своята дейност:

-Застаряващо население.

-Недостатъчно средства за култура.

-Промени в нагласите и предпочитанията на младите хора по отношение на културните продукти и използването на библиотечния фонд.

-Недостатъчно доброволци за провеждане на различни и разнообразни инициативи.

-Недостиг на персонал.

Трудно може един човек да се занимава с поддръжка и почистване на сградата, да организира и провежда мероприятия, и да следи за проекти по които може да се кандидатства, и да е компетентен да кандидатства по тях.

ОСНОВНИ ДЕЙНОСТИ НА ЧИТАЛИЩЕТО:

-Събиране и разпространяване на информация за родния край-присъствено и онлайн.

-Организиране на различни клубове по любителско творчество и работа с подрастващи и самодейни групи.

-Участия в общински, републикански и международни културни събития.

-Организиране на обществени мероприятия и празници-присъствено и онлайн.

-Поддържане на библиотеката и читалнята.

-Обогатяване и поддържане на обществена колекция.

-Сътрудничество с местни организации.

-Подобряване на материалната база.

БИБЛИОТЕЧНА ДЕЙНОСТ:

Библиотеката при НЧ „Съединение- Михалци-1870“ е вписана в регистъра на обществените библиотеки под №1698.

Библиотечната дейност е една от основните функции на читалището. В библиотеката се събират, съхраняват и предоставят за обществено ползване печатни произведения.

Основните задачи и усилия са насочени към:

-Попълване и обогатяване на библиотечния фонд.

-Изготвяне на витрини ,онлайн информация за личности и събития.

-Принтиране, сканиране и оформяне на документи.

-Справка за учащи при подготовка на теми, доклади и реферати.

-Помощ при попълване на документи при кандидатстване за работа, за социални помощи и др.

-Проверка на сметки и фактури по електронен път.

- През 2023 г. в библиотеката са постъпили 123 бр. книги с обща стойност 1769.55 лв., като:

30 бр. книги са от дарения, а

93 бр. са по проект „Българските библиотеки-съвременни центрове за четене и информираност“.

Към 31.12.2023 г. библиотеката разполага с 11 048 бр. книги.

Записани читатели за годината- 52

До 14 години-12

Над 28 години-40

Мъже-37

Жени-15

Взети книги през годината-116 бр., като

1 бр. е от общ отдел,

15 бр.- българска художествена литература,

84 бр.-чужда художествена литература,

6 бр.-детска отраслова литература,

10 бр.-детска художествена литература.

КУЛТУРНО-ПРОСВЕТНА ДЕЙНОСТ

Читалището ежегодно организира изяви по различни поводи, чествания, годишнини от местен и национален характер. За реализирането на инициативите се търси и намира подкрепа от Кметство село Михалци и Клуб на пенсионера село Михалци,както и от музеолога г-жа Диана Митева, която е уредник на обществената колекция към читалището и се включва активно при подготовката и провеждането на част от нашите мероприятия.

Мероприятията, които проведохме през 2023 г. са:

1. 06.01.2023 г.-Витрина по случай 175 години от рождението на Христо Ботев в читалнята.
2. 11.02.2023 г.-работилница за мартеници, като през февруари проведохме работилници за мартеници и в ДГ „Атанас Неделчев „ гр. Бяла черква и ДГ „Цветни мечти“ с. Върбовка.
3. 18.02.2023 г.- Трифон Зарезан
4. 03.03.2023 г. –Честване на годишнина от Освобождението на България.
5. 08.03.2023 г.- Международен ден на жената.
6. 25.03.2023 г.- Пролетно тържество.
7. На 02.04.2023 г.-бе обявен конкурса „Моята любима детска книга“, посветен на Международния ден на детската книга.
8. 11.04.2023 г.- Възрожденска великденска творческа работилница в обществената колекция, с участието на децата от клуб „Традиция,религия и ценности“ при СУ „Бачо Киро“ гр. Павликени.
9. 17.04.2023 г.- Великденска изложба.
10. 06.05.2023 г.-Гергьовска хоротека.
11. 11.05.2023 г.-Годишнина от Априлското въстание.
12. 24.05.2023 г.-20 години от създаването на ЖВГ „Млади сърца“
13. 01.06.2023 г.-обявяване на наградените от конкурса „Моята любима детска книга“
14. 02.06.2023 г.-Ден на Ботев и загиналите за свободата и независимостта на България.
15. 04.06.2023 г.-Международен ден на детето.
16. 10.06.2023 г- поход до Зараповски водопад.
17. 03.09.23 г.- Хоротека.
18. 1.11.2023 г.- Ден на народните будители.
19. 18.11.2023 г.-Ден на четенето
20. 16.12.2023 г.-Коледен празник
21. 25.12.2023 г.-Посрещане на коледари от клуб „Традиция,религия и ценности“ при СУ „Бачо Киро“ гр. Павликени.

Участия в мероприятия проведени в други населени места:

1. 23.02.2023 г.- Първи „Празник на мезето и домашното питие“ в село Паскалевец.

2. Участие в инициативата „Да направим заедно мартенско дърво“ в село Дъскот

3. 24.07.2023 г. – „Второ дефиле на народната носия“ в село Недан.

4. 01.09.2023 г.- XX Черноморски събор „Евро фолк“ 2023 в гр. Царево.

5. 02.11.2023 г.-195 г. от рождението на Матей Преображенски в село Ново село.

ХУДОЖЕСТВЕНО ТВОРЧЕСКА ДЕЙНОСТ:

ЖВГ „Млади сърца“ продължава своята дейност и активно участва в местни и национални празници. От 2023 г. групата има и нови попълнения.

Своята дейност продължава и Любителския клуб по народни танци, който организира и провежда хоротеки в селото.В Клуба по народни танци също има нови попълнения.

 РАБОТА ПО ПРОЕКТИ:

През 2023 г. читалището отново има спечелен проект по програма на МК – „Българските библиотеки-съвременни центрове за четене и информираност“.

През 2023 г. читалището съвместно с музеолога г-жа Диана Митева кандидатства с проект „Непознатото културно-историческо наследство на Павликенския край“. По програма „Любителско изкуство 23“, подпрограма „Екранни изкуства“ към НФК. Проекта е одобрен и предстои изпълнението му.

УЧАСТИЕ В ОБУЧЕНИЕ НА ПЕРСОНАЛА:

Изкаран курс за „Организация и управление на читалищната дейност“ към ЦПО на Стопанска академия „Д. А. Ценов“ гр. Свищов.

 В заключение използвам възможността да изкажа благодарност от името на читалищното настоятелство, към всички включили се в дейността на читалището през изминалата година.Благодарим от сърце и на всички дарители на читалището.Благодарим на всички дарили книги за читалищната библиотека през 2023 година.

 На членовете на читалището пожелавам здраве, щастие и ползотворна и успешна година.

 Изготвил:

Лилия Дончева